— Архіваў да 1991 года амаль не захавалася. Так, нешта знаходзіцца падчас рамонтнаў у сутарэннях ці на паддашках касцёлаў, але гэта вельмі рэдка здараецца. Нешта было канфіскавана і спалена, калі касцёлы зачыняліся савецкай уладай (і частка знаходзіцца ў архіўных установах), нешта загінула ў віры Другой сусветнай вайны… Але нямала парафіяльных летапісаў захавалася ў Санкт-Пецярбургу (гаворка пра паперы сучаснай Мінска-Магілёўскай дыяцэзіі), ці ўсё — цяжка сказаць. Гэтак жа на той частцы Беларусі, што адносілася да Віленскай дыяцэзіі, дакументацыя вялася ў двух асобніках: адзін заставаўся ў парафіі, другі накіроўваўся ў дыяцэзію. Калі і туды прыйшоў пераслед веры, частку архіваў біскуп забраў у Польшчу (а пасля доўгі час у сталіцы Літвы не было біскупа). Дарэчы, калі мне спатрэбілася пасведчанне аб шлюбе бацькоў, я знайшоў дакумент у Беластоцкай курыі.